OpenLLM-France/wikimedia huggingface dataset:
# Barry White

Barry White, Barry Eugene Carter jaioa, (Galveston, Texas, 1944ko irailaren 12a - Los Angeles, 2003ko uztailaren 4a) estatubatuar abeslaria izan zen.

## Biografia

Haurtzaroan elizako abesbatzan abestu zuen, eta zenbait musika-tresna jotzen ikasi zuen. 1968an Love Unlimited izeneko emakume hirukotearen kudeatzaile eta ekoizle gisa hasi zen lanean. 1972. urtearen bukaeran, 20th Century Records diskoetxeak kontratatu zituen White eta hirukotea, eta hurrengo urtean bere lehen diskoa argitaratu zuen, I've Got So Much To Give. 1974an argitaratu zuen bigarren diskoa; aurrekoak adinako salmentak lortu zituen, eta diskoko Never, Never Gonna Give You Up singlea abesti-zerrendetako hamar onenen artean kokatu zen. Bien bitartean, Love Unlimited hirugarren tokira iritsi zen Under Influence Of& diskoarekin, eta diskoko abestietako bat, "I'm Under The Influence Of Love", zerrendetako aurren tokira iritsi zen. Jakina, arrakasta horien atzean Barry White zegoen, eta horrek berrogei musikariko orkestra sortzea bultzatu zuen, Love Unlimited Orchestra. Orkestra horrek bi disko argitaratu zituen 1974an, Rhapsody In White eta Together Brothers, eta Barry Whitek, bakarrik, Can't Get Enough Of Your Love diskoa argitaratu zuen, Estatu Batuetako zerrendetan aurreneko tokira iritsi zena. Geroztik beste disko asko argitaratu zituen eta Estatu Batuetan adina arrakasta, edo handiagoa behar bada, izan zuen Europan. Lanik aipagarrienak: Just Another Way To Say I Love You (1975), You See The Trouble With Me (1976), My Sweet Summer Suite (1976), It´s Ecstasy When You Lay Down Next To Me (1977), Just The Way You Are (1979), I Love To Sing The Songs I Sing (1980), The Right Night And Barry White (1987), Put Me In Your Mix (1991), The Icon Is Love (1994). 2000. urtean bi Grammy sari irabazi zituen.

## Diskografia
### Estudioko albumak

* I've Got So Much To Give (1973)
* Stone Gon' (1973)
* Can't get enough (1974)
* Just Another Way To Say I Love You (1975)
* Let the Music Play (1976)
* Is This Whatcha Want? (1976)
* Barry White Sings For Someone You Love (1977)
* The Man (1978)
* I Love To Sing The Songs I Sing (1979)
* The Message Is Love (1979)
* Sheet Music (1980)
* Barry & Glodean (1981)
* Beware! (1981)
* Change (1982)
* Dedicated (1983)
* The Right Night & Barry White (1987)
* The Man Is Back! (1989)
* Put Me In Your Mix (1991)
* The Icon Is Love (1994)
* Staying Power (1999)

### Bildumak

* Barry White's Greatest Hits (1975)
* Barry White's Greatest Hits 2 (1981)
* The Collection (1988)
* Just For You (4 CD) (1992)
* All Time Greatest Hits (1994)
* Your Heart and Soul: The Love Album (2000)
* The Ultimate Collection (2000)
* The Best of Barry White (2003)
* The Very Best of Barry White (2005)
* Unlimited (4 CD + 1 DVD) (2009)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213647
* Multimedia: Barry White / Q213647
# Disco musika

Disco musika edota soilik Disco musika genero bat da. 1970eko hamarkadan AEBetako eta Kanadako diskoteketan jaio zen, eta Rhythm and blues, funk, soul eta musika psikodeliko generoen nahasketatik sortu zen, eta bere urrezko garaia hamarkada horretako amaieraldean izan zuen (1975-1979). 1980ko hamarkadaren hasieran gainbehera hasi zuen, musika elektronikoaren bilakaerak dance, techno eta acid house dantza generoak sortu baizituen.
Disco musikaren sorlekua eta berezko giroa diskotekak dira, eta batez ere dantzan oinarritua dago, hortik bere izena. Genero honetako kur nagusia garaiko diskoteketako kristaldun bolak dira, eta genero horretako ikur bilakatu zen diskoteka nagusia, New York hiriko Studio 54 diskoteka.
Estekikoki eta jazkera dagokionez oso ongi nabarmendutako hiri tribua osatu zuen: elefante hankadun galtzak, emakumezko takoi altuko zapatak, jaka zuriak, kolore nabariko atorrak eta abar. The Simpsons marrazki bizidun telesailan hiri tribu horretako ordezkari gisa Disco Stu izeneko pertsonaia agertzen da.
Genero honetako musikari eta musika talde nabarmenenak honakoak dira: MFSB, Donna Summer, The Jackson 5, Gloria Gaynor, Barry White, The Bee Gees, KC and The Sunshine Band, Village People, Boney M o ABBA. Beste estiloetako artistek ere disco musiko generoa puntualki jorratu izan dute, tartean Leo Sayer (You Make me feel like dancing), Rod Stewart (Do you think I'm sexy?), Electric Light Orchestra (Last Train To London) eta Blondie (Heart Of Glass).
Zineman bi film hauek generoaren ikur bilakatu dira: Saturday Night Fever (1979) eta Staying Alive (1983).
Halere, gaur egun oraindik ere zaletu ugari dauzkan musika generoa da, bai 1970eko hamarkadaren bigarren erdian nerabe edo gazteak izan ziren jende nostalgikoaren artean, bahiz hamarkada horretako musikazaleak diren gaur egungo gazteen artean ere.

## Kanpo estekak

* Datuak: Q58339
* Multimedia: Disco / Q58339
# Auzitegi

Auzitegia lurralde jakin bateko auziak erabakitzen dituen organoa da, eta hedaduraz, haren egoitza eta eraikina. Organo honetan funtzionarioek lan egiten dute, hau da, epaileek eta beren laguntzaileek.
Antolamendu judizial modernoaren arabera, auzitegi guztiak estatuarenak, iraunkorrak (hau da, gobernu-aldaketaren eraginik ez dutenak) eta independenteak (hau da, justizian dihardutenek epaian eragina izan dezakeen jarduerarik ezin dute burutu) dira. Lurralde bakoitzeko antolaketa judizialaren egitura desberdina da; berau teknika judizial desberdinen eta bertako ezaugarri sozio-kulturalen arabera legoke. Munduko herrialde gehienetan sistema judizial hierarkizatua da nagusi; maila desberdineko auzitegiak daude, baina guztien gainetik Auzitegi Gorena dago.

## Sailkapena

* Antolaketaren arabera:
** Pertsona bakarrekoak edo epaitegiak.
** Kide anitzekoak.
* Izaeraren arabera
** Ordinarioak.
** Bereziak.
** Arbitralak.
* Jardunbidearen fasearen arabera
** Instrukziokoak.
** Epaia emaileak.
* Hierarkiaren arabera
** Azpikoak.
** Gorenak.
* Konpetentziaren arabera
** Arruntak.
** Bereziak.
* Instantziaren arabera
** Auzaldi bakarrekoak
** Lehen Auzialdikoak
** Bigarren Auzialdikoak edo Apelazio auzategiak.

## Ikus, gainera

* Epailea
* Epaiketa
* Botere judiziala

## Erreferentziak

* 1 2 Harluxet Hiztegi Entziklopedikoa. Auzitegi. .

## Kanpo estekak

* Datuak: Q41487
* Multimedia: Courts / Q41487
# Maipo probintzia

Maipo probintzia (gaztelaniaz: provincia de Maipo) Txileko erdialdeko probintzia bat da. Santiagoko metropolitar eskualdean kokatuta dago. 2002ko erroldan, 378.444 biztanle zituen.

### Komunak

Maipo probintziak 4 komuna ditu.
| Komuna | Azalera (km$^2$) | biztanleria 2002 | Dentsitatea (bizt./km$^2$) | Udalaren webgunea |
| Buin | 214 | 63.419 | 296,35 | esteka |
| Calera de Tango | 73,3 | 18.235 | 248,77 | esteka |
| Paine | 214 | 63.419 | 296,35 | esteka |
| San Bernardo (Hiriburua) | 155 | 306.042 | 1.974,46 | esteka |

## Kanpo estekak

* (Gaztelaniaz) Maipo gobernuaren webgunea.
* Datuak: Q721450

## Erreferentziak eta oharrak

* ↑ (Gaztelaniaz) Instituto Nacional de Estadísticas "INE"
# Pholiotina blattaria

Pholiotina blattaria Bolbitiaceae familiako onddo espezie bat da. Toxikoa izan daiteke.
Sinonimoak: Pholiota blattaria, Dryophila blattaria, Hylophila blattaria, Togaria blattaria, Conocybe teneroides, Conocybe blattaria.

## Deskribapena

Kapela: 1 eta 3 cm bitarteko diametrokoa, kanpai zabal baten itxurakotik zabaldura doana, erdian titi batekin. Azal opakua, arre-okre antzeko kolorekoa, hori-arre ilun kolorekoa denbora hezean eta horia edo hori zurbila lehorrarekin.
Orriak: Sabeldunak, finak, itsatsiak; kolorea hori argitik arre-arrosa kolorera doana dute, ertz zurixkarekin.
Hanka: Mehea, zilindrikoa, hasieran muinduna, gero fistulosoa, hondo arrexkaren gainean errezel zuri batez apaindua, ondo osatutako eraztun batekin, zabala eta ildaskatua, oinaren erdi inguruan.
Haragia: hutsala.

## Jangarritasuna

Toxikoa den susmoa dago.

### Nahasketa arriskua

Pholiotina teneroides delakoarekin nahas daiteke, hau oso toxikoa da.

## Sasoia eta lekua

Udan eta udazkenean, hostozabalen basoetako egur hondarretan, biluzik dagoen lurrean.

### Banaketa eremua

Kanada, Ameriketako Estatu Batuak, Europa, Errusia, Kaukasia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 391 or. ISBN 84-404-0530-8..
* ↑ Conocybe blattaria: GBIF—the Global Biodiversity Information Facility.

## Kanpo estekak

* Datuak: Q10458468
# Malčice

Malčice Eslovakiako udalerri bat da, Michalovceko barrutian kokatuta. 22,66 km²ko azalera du eta 1493 biztanle 2017ko datuen arabera.

## Historia

Idatzizko lehen aipamena 1213. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073541
# Conocybe microspora

Conocybe microspora Bolbitiaceae familiako onddo espezie bat da.
Sinonimoak: Agaricus atrorufus, Agaricus tener var. ß atrorufus, Agaricus sparteus, Mycena atrorufa, Galera spartea, Conocybe spartea, Derminus sparteus, Galera atrorufa, Conocybe mesospora var. brunneola, Conocybe brunneola, Conocybe microspora var. brunneola.

## Deskribapena

Kapela: cm 1 inguruko diametrokoa, kamutsa, ildaskatu samarra, okre-arrexka mate kolorekoa.
Orriak: Goranzkoak, okre antzeko kolorekoak.
Hanka: Eraztun gabe, 7 cm inguruko garaierakoa eta 0,1 cm inguruko diametrokoa, okre antzeko kolorekoa, hautsarekin eta ildaska finekin, batzuetan erraboil txiki batekin oinarrian, 0,2 cm-ko diametroarekin.
Haragia: Mehea.
Etimologia: Conocybe terminoa grekotik dator, konoa, esan nahi duen "cono" hitzetik eta burua, kasko konikoa, esan nahi duen, "cybe" hitzetik.

## Jangarritasuna

Interes gastronomikorik gabea.

## Sasoia eta lekua

Parkeetan eta belardi goroldiotsuetan.

### Banaketa eremua

Mendebaldeko Kanada, Brasil, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ Conocybe microspora: GBIF—the Global Biodiversity Information Facility.

## Kanpo estekak

* Datuak: Q10458510
# Conocybe intrusa

Conocybe intrusa Bolbitiaceae familiako onddo espezie bat da.
Sinonimoak: Conocybe detrusa, Conocybe intrusa, Conocybe hebelomatoides, Conocybe intrusa f. hebelomatoides.

## Deskribapena

Hebeloma baten antza du.
Kapela: Haragitsua, 6 eta 10 cm bitarteko diametroarekin, arre-gorrixka kolorekoa.
Orriak: Adnatuak, okre-gorrixka kolorekoak.
Hanka: 5 cm arteko garaierakoa eta cm 1 arteko diametrokoa, oinarri loditua eta marjinatu samarra, Okre-gorrixka kolorekoa, eremu zirkular antzekoekin edo gortina hondarrekin, goian ildaskatua.
Haragia: Zurbila.
Etimologia: Conocybe terminoa grekotik dator, konoa, esan nahi duen "cono" hitzetik eta burua, kasko konikoa, esan nahi duen, "cybe" hitzetik.

## Jangarritasuna

Interes gastronomikorik gabea.

## Sasoia eta lekua

Batez ere udaberrian. Ongarritutako lekuetan, lorategietan eta batez ere negutegietan.

### Banaketa eremua

Ameriketako Estatu Batuak, Europa, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ Conocybe intrusa: GBIF—the Global Biodiversity Information Facility.

## Kanpo estekak

* Datuak: Q10681289
# Conocybe pilosella

Conocybe pilosella Bolbitiaceae familiako onddo espezie bat da. Ez da jangarria, oso haragi gutxi du.
Sinonimoak: Agaricus tener var. ß pilosellus, Galera tenera var. pilosella, Agaricus tener var. pubescens, Galerula pilosella, Galera pilosella.

## Deskribapena

Kapela: Txikia, 1 eta 3 cm inguruko diametrokoa, konikoa, haragi gutxikoa, uhindun ertza, iluna, zeharrargia. Kapelaren azala leuna, higrofanoa, krema kolorekoa, erdia ilunagoa eta marroixka kolorekoa.
Orriak: Zabalak, ilundu egiten diren marroi argi kolorekoak.
Hanka: 2 eta 5 cm bitarteko garaierakoa, mehea, hauskorra, zilindrikoa, barnehutsa, zurruna, iletsua, luzetara ildaskatua, zurixka, horixka-marroi kolorerako joerarekin.
Haragia: Mehea eta krema kolorekoa, usain eta zapore leunekoa. Espora-jalkina, marroi-gorrixka edo okre antzeko kolorekoa.
Etimologia: Conocybe terminoa grekotik dator, konoa, esan nahi duen "cono" hitzetik eta burua, esan nahi duen , "cybe" hitzetik.

## Jangarritasuna

Interes gastronomikorik gabea.

### Nahasketa arriskua

Beste Conocybe batzuen antzekoa da.

## Sasoia eta lekua

Udazkenean. Goroldiotan, eremu belartsuetan, saprofitoa, usteltzen ari diren egurretan edo erretako hondarretan.

### Banaketa eremua

Kanada, Ameriketako Estatu Batuak, Mexiko, Txile, Maroko, Islandia, Europa, Iran, Txina, Kenya, Uganda, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Conocybe pilosella: GBIF—the Global Biodiversity Information Facility.

## Kanpo estekak

* Datuak: Q10708040
* Multimedia: Conocybe pilosella / Q10708040
# Conocybe pubescens

Conocybe pubescens Bolbitiaceae familiako onddo espezie bat da.
Sinonimoak: Conocybe cryptocystis, Conocybe melanospora, Conocybe pinetorum, Galera megalospora, Galera pubescens.

## Deskribapena

Kapela: 1 eta 3 cm bitarteko diametrokoa, koniko-ganbiletik ganbil-kanpai itxurakora. Kapelaren azala pubeszentea, batez ere ale gazteetan, okre antzeko kolorekoa isla zurixkekin.
Orriak: Adnatuak, okre antzeko kolorekoak, ertz zurixkarekin.
Hanka: 5 eta 12 cm bitarteko garaierakoa eta 0,2 eta 0,3 cm bitarteko diametrokoa, zilindrikoa, pruinaduna, ildaskatua, okre antzeko kolorekoa, erraboildun samarra.
Haragia: Okre antzeko kolorekoa. Usain eta zapore nabarmenik gabea. Espora-jalkina, okre kolorekoa.
Etimologia: Conocybe terminoa grekotik dator, konoa, esan nahi duen “cono” hitzetik eta burua, kasko konikoa, esan nahi duen, “cybe” hitzetik. Pubesces epitetoa berriz latinetik dator, iletxoz estalita dagoela esan nahi duen “pubescens” hitzetik. Ile arinez estalita dagoelako.

## Jangarritasuna

Ez du interes gastronomikorik.

## Sasoia eta lekua

Udan eta udazkenean. Isolatuta edo gregario hazten da, zaldien edo behien simaurretan.

### Banaketa eremua

Kanada, Ameriketako Estatu Batuak, Alaska, Txile, Argentina, Brasil, Islandia, Europa, Kaukasia, Errusia, Uzbekistan, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa.. Ediciones Omega, S. A. Barcelona, 89 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Conocybe pubescens: GBIF—the Global Biodiversity Information Facility.

## Kanpo estekak

* Datuak: Q10680919
* Multimedia: Conocybe pubescens / Q10680919
# Conocybe pulchella

Conocybe pulchella Bolbitiaceae familiako onddo espezie bat da. Oso toxikoak diren beste Conocybe batzuen senidea. Hobe ez jatea.
Sinonimoak: Conocybe pubescens var. pseudopilosella, Conocybe pseudopilosella, Conocybe digitalina.

## Deskribapena

Kapela: Oso txikia 0,5 eta 2 cm bitarteko diametrokoa, koniko-kanpai itxurakoa, ertza ildaskatua. Kapelaren azala leuna, erdigune zimurduna, arre-gris kolorekoa, argiagoa ertzetara.
Orriak: Itsatsiak, arre zurbil kolorekoak gaztetan eta arre-gorrixka kolorekoak helduaroan.
Hanka: 5 cm arteko garaierakoa, fibrila zurixkaz ildaskatua.
Haragia: Urria, zapore gozokoa. Espora-jalkina marroi-gorrixka kolorekoa.
Etimologia: Conocybe terminoa grekotik dator, konoa, esan nahi duen "cono" hitzetik eta burua, kasko konikoa, esan nahi duen "cybe" hitzetik.

## Jangarritasuna

Zalantzazko jangarria. Toxikoa izan daiteke.

### Nahasketa arriskua

Conocybe apala askoz zurbilagoa da, forma koniko zorrotzagoa du, euriteen ondoren laburki agertzen da.

## Sasoia eta lekua

Uda hasieratik udazken amaierara. Sortak osatuz atera daiteke belar artean.

### Banaketa eremua

Kanada, Europa, Errusia, Mongolia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Conocybe pulchella: GBIF—the Global Biodiversity Information Facility.

## Kanpo estekak

* Datuak: Q10458522
# Pholiotina pygmaeoaffinis

Pholiotina pygmaeoaffinis Bolbitiaceae familiako onddo espezie bat da.
Sinonimoak: Galera pygmaeoaffinis, Derminus pygmaeoaffinis, Galerula pygmaeoaffinis, Conocybe pygmaeoaffinis, Pholiota pygmaeoaffinis, Conocybe friesii, Pholiotina friesii.

## Deskribapena

Kapela: Haragitsua, 3 eta 5 cm bitarteko diametrokoa, belusatu-fibrilosoa ertzerantz, okre antzeko zurbila.
Orriak: Betik zurbilak, ertz belusatua, luparekin zistidioak ikusi egiten dira.
Hanka: 6 cm inguruko garaierakoa eta 0,3 cm inguruko diametrokoa, ildaskatua eta hauts gabe.
Haragia: Zurixka.
Etimologia: Conocybe terminoa grekotik dator, konoa, esan nahi duen "cono" hitzetik eta burua, kasko konikoa, esan nahi duen, "cybe" hitzetik.

## Jangarritasuna

Ez du interes gastronomikorik.

## Sasoia eta lekua

Zelai goroldiotsuetan, lorategietan etab, batzuetan taldeetan.

### Banaketa eremua

Quebec, Ontario, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ : GBIF—the Global Biodiversity Information Facility.
# Conocybe subovalis

Conocybe subovalis Bolbitiaceae familiako onddo espezie bat da. Tamaina txikiko fimicola perretxiko askok, substantzia haluzinogenoak izan ditzakete, ziurrenik nutrizio-substratu beretik eratorritakoak.
Sinonimoak: Agaricus campanulatus, Agaricus ovalis, Galera ovalis, Galerula ovalis, Galera tenera var. ovalis, Derminus ovalis, Conocybe tenera var. subovalis, Galera tenera.

## Deskribapena

Kapela: 1,5 eta 3 cm bitarteko diametrokoa, lehenengo kanpai-itxurakoa, gero koniko-hemisferikoa. Fresko dagoenean ertza ildaskatua. Kapelaren azala apur bat higrofanoa, okre antzeko kolorekoa, batzuetan pixka bat oliba kolorekoa.
Orriak: Adnatuak, hori-lehoi kolorekoak.
Hanka: 5 eta 10 cm bitarteko garaierakoa eta 0,2 eta 0,4 cm bitarteko diametrokoa, goialdera pixka bat mehetua, erraboil garbiarekin, hori-krema kolorekoa, flokosua goialdean.
Haragia: Kolore berekoa, usain eta zapore nabarmenik gabea. Espora-jalkina marroi-gorrixka kolorekoa.
Etimologia: Conocybe terminoa grekotik dator, konoa, esan nahi duen "cono" hitzetik eta burua, kasko konikoa. esan nahi duen, "cybe" hitzetik. Subovalis epitetoa, ia, antzekoa, txikiagoa, esan nahi duen "sub" hitzetik eta arrautza, obalatua, esan nahi duen, "óvulo" hitzetik. Kapelaren forma dela eta. Ovalis epitetoa bere formagatik du.

## Jangarritasuna

Ez da jangarria. Toxikoa ere izan daiteke.

### Nahasketa arriskua

Conocybe juniana delakoarekin nahas daiteke, honen kapelak ez du oliba antzeko kolorerik.

## Sasoia eta lekua

Udazkenean. Urria. Ibaiertzeko basoetan eta gune hezeetan hazten da.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Conocybe subovalis: GBIF—the Global Biodiversity Information Facility.

## Kanpo estekak

* Datuak: Q10546823
* Multimedia: Conocybe subovalis / Q10546823